Lav et referat af nedenstående tekst:

Tekst:
Sejlene var slået ud og lod vinden tage godt fat, da 40 af verdens største og smukkeste træskibe søndag eftermiddag stævnede ud fra Aalborg og Nørresundby Havne, gennem Limfjorden ud til Hals - og videre ud i Aalborg Bugt. Forinden var fire dage med konkurrencer, rundvisninger, aktiviteter og møder mellem kulturer vel overstået. Tall Ships Races 2022 var igen en succes - i hvert fald hvis man ser på besøgstallene. Nordjyllands Beredskab estimerer, at op mod 690.000 gæster var forbi havnene og deltog i løjerne. Alene Parade of Sails søndag eftermiddag fra klokken 13 til 15 trak omkring 40.000 gæster til langs kajen hele vejen fra Aalborg til Hals. - Det er et kæmpe event for mange, der både griller og holder med deres autocampere langs havnen, når skibene sejler væk. De står på begge sider af Limfjorden og vinker til skibene, fortæller beredskabschef Nordjyllands Beredskab Per Vedsted. Parade of Sails er dermed prikken over i'et for Tall Ships Races, der efter to års coronapause var tilbage i fuld skala i 2022. VIDEO: Gense lørdagens program fra Tall Ships Races 2022:

Referat:
Årets Tall Ships Races 2022 blev søndag eftermiddag rundet af med det traditionsrige Parade of Sails, hvor de deltagende skibe sejler i samlet flok ud gennem Limfjorden.